Wynterkeunynks

De wynterkeunynksjes (Troglodytidae) zyn e familie van zangveugels. De noame Troglodytidae (holbeweuners) verwyst noa 't feit dan z' hunder eetn zoekn in doenkere pleksjes en holletjes en e bolvormig nest bouwn met e kleene openynge an de zykant. De familie omvat 88 soortn oenderverdeeld in 19 geslachtn. 

't Zyn kleene kwieke veugeltjes met e slanke spitse snoavel. Z' hèn korte vlerkn en z' houdn hunder steirt dikwyls rechte noa boovn. 

Z' eetn surtout insectn, kobn en andere kleene oengewervelde beestn, moa der zyn ook vele soortn die plantoardig materioal eetn. Sommigte eetn kleene puytn en  akketisn.

Allene 't wynterkeunynksje of pietjekuntje (Troglodytes troglodytes)  komt voorn in d' Oude Weireld (Europa, Afrika en Azië).
 Geslachtn 
 Campylorhynchus (15 soortn) 
 Cantorchilus (10 soortn) 
 Catherpes (1 soorte: Catherpes mexicanus)
 Cinnycerthia (4 soortn)
 Cistothorus (5 soortn)
 Cyphorhinus (3 soortn)
 Ferminia (1 soorte: Ferminia cerverai) 
 Henicorhina (5 soortn)
 Hylorchilus (2 soortn)
 Microcerculus (4 soortn)
 Odontorchilus (2 soortn)
 Pheugopedius (12 soortn)
 Salpinctes (1 soorte: Salpinctes obsoletus)
 Thryomanes (1 soorte: Thryomanes bewickii)
 Thryophilus (5 soortn)
 Thryorchilus (1 soorte: Thryorchilus browni)
 Thryothorus (1 soorte: Thryothorus ludovicianus)
 Troglodytes (12 soortn, woaroender 't pietjekuntje)
 Uropsila (1 soorte: Uropsila leucogastra)